এ সময় উপস্থিত ছিলেন, আল্লামা মুফতী নূর আহমদ, আল্লামা মুফতী আব্দুস সালাম চাটগামী, আল্লামা হাফেজ জুনায়েদ বাবুনগরী, মাওলানা আশরাফ আলী নিজামপুরী, মাওলানা মুহাম্মদ আনাস মাদানী, মুফতী ফরিদুল হক, মাওলানা নূরুল ইসলাম, মাওলানা রাশেদুল ইসলাম, মাওলানা মুনির আহমদ, মাওলানা ক্বারী জহিরুল হক, মাওলানা আনোয়ার শাহ ও মাওলানা শফিউল আলম প্রমুখ। সম্মানসূচক ডিগ্রী ও পাগড়ি প্রদান অনুষ্ঠানে মসজিদে আক্বসার খতীব আবেগাপ্লুত হয়ে হেফাজত আমীরের কপালে আরব্য রীতি অনুযায়ী চুমো খেয়ে বলেন, সারা বিশ্বে পরিচিত বাংলাদেশের সবচেয়ে বড় ও প্রাচীন এই ইসলামী শিক্ষাকেন্দ্র থেকে তাকে সম্মানসূচক ডিগ্রী ও পাগড়ি দেওয়ায় তিনি খুবই সম্মানিতবোধ করছেন। এরপর তিনি প্রতিষ্ঠানের পরিদর্শন বইয়ে দীর্ঘ মন্তব্য লিখেন। হেফাজত আমীরসহ উপস্থিত শিক্ষকবৃন্দ থেকে বিদায় নিয়ে হাটহাজারী মাদ্রাসার দারুল হাদীস মিলনায়তন ও শিক্ষাভবন পরিদর্শন করে রাত ১টায় হাটহাজারী ত্যাগ করেন। এ সময় পুলিশ স্কট দিয়ে মসজিদুল আক্বাসার খতীব ও সফরসঙ্গীদের গাড়ি বহরকে চট্টগ্রাম শহরের হোটেল রেডিসন ব্লু পৌঁছে দেওয়া হয়।